**Matematikos komandinio konkurso Stasio Šalkauskio gimnazijos įsteigtam**

 **prizui laimėti 5-8 klasių užduotys**

**2021 m.**

1. Kokiu skaitmeniu baigiasi 92021?
2. Du piratai žaidė iš auksinių monetų. Iš pradžių pirmasis piratas pralošė ir pusę savo monetų atidavė antrajam. Po to antrasis pralošė ir atidavė pusę savo turėtų monetų pirmajam. Tada vėl pralošė pirmasis ir pusę savo monetų atidavė antrajam. Žaidimo pabaigoje paaiškėjo, kad pirmasis piratas turi 19 monetų, o antrasis – 43. Kiek kiekvienas piratas turėjo monetų žaidimo pradžioje?
3. Dviženklio ir keturženklio skaičių suma 2023, o suma skaičių užrašytų tais pačiais skaitmenimis tik atvirkščia tvarka suma lygi 8053. Raskite visas tokias skaičių poras.
4. Surašykite skaičius 0, 1, 2, 3, 4, 5, 6, 7, 8, 9 taip, kad tarp bet kurių trijų iš eilės einančių skaičių kurių nors dviejų suma būtų lygi 7. (Pateikite tik vieną atsakymo variantą).
5. Penkios seserys iš tėvo paveldėjo tris vienodus namus. Kadangi namų negalėjo dalintis dalimis, tai trys vyriausios seserys pasiėmė po vieną namą, o jauniausioms kiekviena vyresnioji sesuo sumokėjo po 8000 eurų. Jauniausios dvi seserys gautus pinigus pasidalijo po lygiai. Tokiu būdu visos seserys tėvo palikimą pasidalijo po lygiai. Kiek kainavo kiekvienas namas?
6. Surašykite skaičius nuo 1 iki 9 trikampio kampuose ir išilgai kraštinių taip, kad visos sumos būtų lygios 20.
7. Kiek valandų yra pusė trečdalio laiko, lygaus ketvirtadaliui paros?
8. Skaičiuje **3728954106** užbraukite tris skaitmenis taip, kad iš likusių skaitmenų, nekeičiant jų tvarkos, būtų sudarytas mažiausias galimas skaičius.
9. Trys tiesės, susikirsdamos skritulyje, padalija jį į 7 dalis. Ar galima jose įrašyti skaičius nuo 1 iki 7 taip, kad bet kurios tiesės abiejose pusėse įrašytų skaičių sumos būtų lygios?
10. Išmatavus vieno keturkampio keturias kraštines ir vieną įstrižainę, buvo gauti skaičiai 2; 4; 5,5; 10; 15. Kam lygi išmatuotoji įstrižainė?